

**REPUBLIKA HRVATSKA**

MEĐIMURSKA ŽUPANIJA



OPĆINA DEKANOVEC

NAČELNIK

F. Andrašeca 41, Dekanovec

Sukladno članku 35.b. Zakona o lokalnoj i područnoj (regionalnoj) samoupravi („Narodne novine br. 33/01, 60/01, 129/05, 109/07 125/08, 36/09, 150/11, 144/12, 19/13, 137/15, 123/17, 98/19, 144/20) i članka 45. stavak 1. Statuta Općine Dekanovec («Službeni glasnik Međimurske županije br. 3/18, 10/20, 6/21) Općinskom vijeću Općine Dekanovec podnosim

##### IZVJEŠĆE O RADU NAČELNIKA OPĆINE DEKANOVEC

**za razdoblje od 01.07. - 31.12.2021. godine**

**I.       UVODNI DIO**

 Izvršne poslove obavljao sam sukladno Zakonu o lokalnoj i područnoj (regionalnoj) samoupravi (NN RH 33/01, 60/01, 129/05. 125/08, 36/09, 150/11, 144/12 , 19/13, 137/15, 123/17, 98/19, 144/20) .

U izvještajnom razdoblju, u okviru svog djelokruga, obavljao sam izvršne poslove iz samoupravnog djelokruga općine koji su mi povjereni zakonom, utvrđivao i izrađivao prijedloge općih akata koje donosi Općinsko vijeće, davao mišljenje o prijedlozima odluka i drugih akata koje Općinskom vijeću upute drugi ovlašteni predlagači, izvršavao i osiguravao izvršavanje općih akata općinskog vijeća, prostornih i urbanističkih planova te drugih akata Općinskog vijeća, upravljao nekretninama i pokretninama u vlasništvu Općine kao i prihodima i rashodima Općine, provodio izvršenje proračuna Općine za 2021.godinu, uz druge prateće akte, usmjeravao djelovanje Jedinstvenog upravnog odjela Općine u obavljanju poslova iz samoupravnog djelokruga Općine te obavljao i druge poslove u skladu sa zakonom, statutom Općine i aktima Vijeća.

Radio sam na stvaranju preduvjeta za kvalitetniji, brži gospodarski i društveni razvoj Općine, povećanju standarda i kvalitete osnovnog obrazovanja i predškolskog odgoja te osiguranje potreba stanovništva u oblasti brige o mladima, a posebice visokog školstva te socijalne skrbi, kulture i sporta, uređenju prostora kroz urbanističko planiranje Općine vodeći računa o stvaranju boljih i uspostavi viših ekoloških standarda, izgradnji komunalne infrastrukture, podizanju kvalitete života u Općini i zadovoljavanju potreba građana.

Akti Općinskog vijeća Općine Dekanovec i moji akti, aktualni događaji, obavijesti i informacije iz Općine Dekanovec objavljuju se na oglasnoj ploči Općine Dekanovec, u «Službenom glasniku Međimurske županije», na web stranici Općine, te u lokalnom tisku.

**II. DJELOVANJE OPĆINSKOG NAČELNIKA**

U Općini Dekanovec na dan 31.12.2021. godine ukupno zaposleno u Jedinstvenom upravnom odjelu na neodređeno vrijeme bio je 1 službenik – referent za opće i upravne poslove, poslove vijeća te financije i proračun.

Djelovanje općinskog načelnika odvijalo se kroz rad Jedinstvenog upravnog odjela Općine Dekanovec koji je i tehnička osnova rada općinskog načelnika. Jedinstveni upravni odjel obavljastručne,opće, administrativno tehničke i druge poslove za potrebe općinskog načelnika, obavlja poslove iz upravnih područja (društvene djelatnosti, gospodarstva, financija, komunalno stambenih djelatnosti, zaštite okoliša te gospodarenja otpadom, prometa i veza, imovinsko pravnih odnosa) kao i druge poslove koji su Zakonom, drugim propisima i općim aktima stavljenim u nadležnost Općine kao jedinice lokalne samouprave.

**Područje financija**

Kao općinski načelnik u izvještajnom razdoblju sam inicirao i nadzirao poslove vezane uz izradu i izvršavanje proračuna, izradu propisanih i ostalih izvješća u svezi s izvršenjem proračuna, vođenje računovodstva proračuna, vođenje propisanih poslovnih knjiga, prikupljanje prihoda koji pripadaju Općini Dekanovec te druge poslove i aktivnosti vezane za financijsko poslovanje Općine, a koji proizlaze iz ovlaštenja utvrđenih Zakonom o lokalnoj i regionalnoj (područnoj) samoupravi, Zakonom o proračunu i Statutom Općine Dekanovec.

U izvještajnom razdoblju ostvarene su pomoći u iznosu od 1.238.635,98 kn i to:

* Županija Međimurska iznos od 78.750,00 kn – prijenos za sufinanciranje školskog prijevoza
* Državni proračun RH 700.555,20 kuna – kompenzacijske mjere za 2021. godinu
* Ministarstvo prostornoga uređenja, graditeljstva i državne imovine u iznosu od 128.430,00 kn – za projekt rekonstrukcija dijela ulice Marka Kovača kod škole
* Ministarstvo regionalnoga razvoja i fondova EU u iznosu od 300.000,00 kuna – za projekt oborinska odvodnja vode u Murskoj ulici
* Hrvatski zavod za zapošljavanje u iznosu od 30.900,78 za osobu zaposlenu po javnim radovima

U izvršavanju Proračuna nadzirao sam vođenje računovodstva proračuna, vođenje propisanih poslovnih knjiga, brinuo o prikupljanju prihoda koji pripadaju Općini Dekanovec kao i druge poslove i aktivnosti vezane za financijsko poslovanje Općine Dekanovec.

1. Ukupni prihodi i primici poslovanja Općine Dekanovec ostvareni su:

- prihodi poslovanja: 2.555.334,33 kn

1. Ukupni rashodi i izdaci poslovanja Općine Dekanovec ostvareni su:

- rashodi poslovanja: 1.528.561,66 kn

- rashodi za nabavu nefinancijske imovine: 739.890,19 kn

- izdaci za financijsku imovinu i otplate zajmova: 56.976,50 kn

1. Manjak prihoda iz prethodnih godina: 283.590,68 kn

Proračun Općine Dekanovec za 2021. godinu usvojen je na 18. sjednici Vijeća Općine Dekanovec održanoj dana 10.12.2020. godine. Proračunom Općine Dekanovec planirani su ukupni prihodi i primitci u iznosu od 3.785.000,00 kuna te ukupni rashodi i izdaci u iznosu od 3.785.000,00 kuna. U izmjenama i dopunama proračuna (izmjene i dopune usvojene na 4. sjednici OV), planirani su ukupni prihodi i primici u iznosu od 2.454.000,00 kuna te rashodi i izdaci u iznosu od 2.454.000,00 kn. Proračun je uravnoteženi.

Raspoloživa sredstva na poslovnom računu Općine Dekanovec s 31.12.2021. godine iznosila su **183.226,34 kuna**, dok se manjak prihoda iz 2020. godine pokrio iz prihoda u 2021. godini.

**Rezultat poslovanja tekuće godine na dan 31.12.2021 godine iznosi višak prihoda u iznosu od 229.905,98 kuna**. Manjak iz prethodnog razdoblja iznosi -283.590,68, što znači da je ukupan rezultat poslovanja manjak u iznosu od -53.684,70 kuna.

**Naplata proračunskih prihoda**

Jedinstveni upravni odjel prati naplatu proračunskih prihoda te usklađuje podatke o naplati istih. Vlastiti prihodi Općine Dekanovec su prihodi od komunalne naknade i komunalnog doprinosa, prihodi od groblja, prihodi od koncesija i najma poslovnog i stambenog prostora, te ostali prihodi.

**Područje urbanizma, graditeljstva, komunalnog gospodarstva i zaštite okoliša**

Kao općinski načelnik obavljao sam redovne djelatnosti vezane uz osiguranje uvjeta uređenja prostora, gospodarenje prostorom Općine Dekanovec kroz uređenje prostora i zemljišta, kao i poslove vezane uz unapređenje zaštite okoliša.

**III. PROJEKTI, PLANOVI I AKTIVNOSTI**

Smjernice razvoja utvrđene su proračunom Općine za 2021. godinu i pripadajućim programima i planovima te se kroz navedeno razdoblje postupalo prema usvojenim dokumentima.

1. ***Objekti i komunalna infrastruktura, oprema (konto 4)***

Na području Općine Dekanovec u izvještajnom razdoblju nastavljeni su slijedeći projekti:

* Za radove na nerazvrstanoj cesti prema groblju – led rasvjeta po okončanoj situacija izvršeno je plaćanje u iznosu od 206.316,25 kn (obveza iz 2020. godine)
* U Domu kulture Dekanovec izvršena je demontaža i montaža novih radijatora (zbog dotrajalosti starih) u iznosu od 9.465,00 kn
* U zgradi Općine u dvijema uredskim prostorijama postavljeni je novi laminat u iznosu od 10.206,25 kuna
* Prema ugovoru o kupoprodaji nekretnine bivšeg poslovnog prostora PZ Čakovec plaćena je zadnja rata u iznosu od 161.500,00 kuna (obveza iz 2020. godine)
* Za potrebe održavanja javnih površina kupljena kosilica i perač u iznosu od 2.526,00 kn
* Spremnici za odvojeno prikupljanje otpada (plavi i žuti) za svako kućanstvo s područja Općine Dekanovec plaćeni su prema Ugovoru Fondu za zaštitu okoliša i energetsku učinkovitost u iznosu od 17.787,72 kn
* Prema ugovoru za izgradnju reciklažnog dvorišta u 2021. godini isplaćeno 18.000,00 kuna
* Za projekt Rekonstrukcija ulice Marka Kovača kod škole utrošeno je u 2021. godini 268.130,31 kuna, a 28.320,00 kuna obveze prenosi se u 2022. godinu (dio sredstava sufinanciran sredstvima Ministarstva)
* Za projekt Oborinska odvodnja vode u Murskoj ulici utrošeno je u 2021. godini 382.675,13 kuna, a 34.820,00 kuna obveze prenosi se u 2022. godinu (dio sredstava sufinanciran sredstvima Ministarstva).

Nismo prošli na natječaju za mjeru 7, podmjera 7.4. sa projektom Vatrogasnog doma za bespovratna sredstva iz EU fondova. Agencija za plaćanja u poljoprivredi, ribarstvu i ruralnom razvoju 7. lipnja 2021. godine objavila je treći natječaj za provedbu Podmjere 7.4 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ **– provedba tipa operacije 7.4.1 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“.** Bez obzira na kompletnu dokumentaciju nismo ušli u krug odabira.

***Komunalno gospodarstvo***

* Javna rasvjeta – u razdoblju od 01.01.-31.12.2021. godine redovito se održava ispravnost rasvjetnih tijela te se radovi izvode prema potrebi.
* Održavanje javnih i zelenih površina i trajni nasadi– za izvještajno razdoblje vršilo se održavanje prema potrebi ovisno o izmjenama godišnjih doba bez većih poteškoća, prema planovima i potrebama
* zemljišta u vlasništvu Općine – redovito se obavlja košnja trave i suzbijanje ambrozije malčiranjem
* Čistoća javnih površina, prometnica, groblja – kroz izvještajno razdoblje čistile su se prometnice te redovito servisirale ostale javne površine kao i sanirao odloženi otpad.
* obavljala se redovita dezinsekcija (suzbijanje) komaraca na području Općine
* redovno se podmiruju svi troškovi skloništa za životinje te higijeničarske usluge
* obavljena deratizacija na području Općine Dekanovec za sva kućanstva

1. ***Područje odgoja i obrazovanja, predškolskog odgoja i osnovnog obrazovanja***

* Temeljem Odluke o odabiru ponude za školski prijevoz učenika Osnovne škole Domašinec osigurani je prijevoz učenika Osnovne škole Domašinec, a s područja Općine Dekanovec. Prijevoz učenika od nove školske godine povjereno je Autoprijevozništvu «Tim – Turs» vlasnik Marijan Bauer iz Podturna. Cijena prijevoza po danu iznosi 370,00 kn + PDV, što sveukupno iznosi 462,50 kn
* Za novorođenu djecu roditeljima je isplaćena jednokratna naknada (pomoć) u iznosu od 7.000,00 kuna
* Dječji vrtić - sufinancirani je boravak djece - 50% sufinanciranja (do 31.12.2021. godine isplaćeno 171.672,00 kn). Broj djece polaznika u vrtiću varira od 25-37.
* Prijevoz učenika osnovnih i srednjih škola – (do 31.12.2021. isplaćeno 72.722,50 kn)
* Stipendije – s 31.12.2021. godine iz Proračuna Općine isplaćeno 20.500,00 kn. Trenutno se stipendiraju dva studenta – Eugen Pintarić i Lana Žerjav.
* Školska prehrana za učenike PŠ Florijana Andrašeca Dekanovec isplaćeno je 26.015,00 kuna (cca 30 učenika korisnici su školske prehrane)
* prema Odluci načelnika učeniku deficitarnog zanimanja Matiji Zorčecu isplaćena je jednokratna pomoć u iznosu od 3.000,00 kn
* za dječje darove povodom božićno-novogodišnjih blagdana isplaćeno je 11.456,96 kuna
* članarina za bibliobus u iznosu od 1.500,00 kuna
* likovne mape za sve učenike OŠ Domašinec od prvog do osmog razreda te pisanke za prvi razred iznosile su 3656,85 kuna

1. ***Područje kulture, športa, vatrogastva i civilne zaštite***

Sukladno Zakonu o vatrogastvu za DVD Dekanovec isplaćeno je u 2021. godini 97.528,25 kuna.

Prema izvještajima Fine o ustupljenim prihodima poreza na dohodak za decentralizirane izdatke ustupljeni dio za JVP Općina redovito prebacuje sredstva na račun Grada Čakovca ( u 2021. godini plaćeno 12.452,63 kn).

Prema sporazumu sa JVP Čakovec redovito se uplaćuje sredstva ( u 2021. godini plaćeno 19.404,00 kn).

Tijekom 2021. godine Općina je pomagala svim udrugama s područja kulture i športa kako bi iste mogle djelovati te time potaknuti život u samoj sredini s ciljem očuvanja kulture baštine, tradicije, brendiranje kantora Florijana Andrašeca te razvoj i promicanje zdravog života kroz sportske udruge, a shodno odobrenim projektima po natječaju:

* Limena glazba Dekanovec – 12.000,00 kn
* Udruga potrošača – 500,00 kn
* NK Mladost Dekanovec – 27.999,00 kn (25.000,00 kn prema Ugovoru, a 2.999,00kn shodno odluci načelnika za kolica za označavanje linija)
* SRD Mura Dekanovec – 8.000,00 kn (2.500,00 kn prema Ugovoru, a 3.000,00 kn shodno odluci načelnika za sufinanciranje osposobljavanja trenera)
* LD Fazan Dekanovec – Podturen – 5.000,00 kuna
* Udruga Ovršni – 500,00 kuna
* Udruga DOSTI (Društvo osoba s tjelesnim invaliditetom) – 1.000,00 kuna
* Osnovna škola Domašinec – 5.000,00 kuna

Izravnom dodjelom prema zamolbama isplaćeno je:

* udruga slijepih i nagluhih Međimurske županije – 1.000,00 kuna
* Udruga za zaštitu potrošača – 832,00 kuna
* Umirovljenicima Međimurske županije – podružnica Podturen – članovi s područja Dekanovec – isplaćena donacija u iznosu od 2.200,00 kuna
* za školu nogometa za polaznike djece s područja Općine Dekanovec isplaćeno 5.000,00 kuna na račun Škole nogometa Dinamo - Zelnko

Za župu Svih Svetih Dekanovec isplaćeno 5.000,00 kuna.

Tekuće donacije političkim strankama prema Odluci vijeća – 5.100,00 kuna.

1. ***Područje socijalne skrbi***

Iz proračuna Općine isplaćene uskrsnice i božićnice za umirovljenike s područja Općine Dekanovec s mirovinom manjom od 2.500,00 kuna u iznosu od 37.000,00 kn

* 1.271,00 kunu isplaćeno je za lijes za preminulog od Covid 19
* pomoć invalidnim i nemoćnim osobama u iznosu od 10.500,00 kuna
* prema Odluci načelnika sufinancira se edukacijsko – rehabilitacijski tretman za dijete s poteškoćama u razvoju za Ivana Zrnu sa 312,00 kn mjesečno od čega je u 2021. godini isplaćeno 3.120,00 kuna
* za asistenta djetetu s poteškoćama u razvoju (za Ivana Zrnu) u 2021. godini isplaćeno 3.694,00 kuna
* za Anu Varga (polaznicu Centra za odgoj i obrazovanje) isplaćeno 1.000,00 kuna (pomoć za ljetovanje)
* za Crveni križ – GDCK Čakovec isplaćeno u 2021. godini 17.093,63 kuna

1. ***Dugoročni kredit***

Prema Ugovoru o dugoročnom kreditu broj 5110181340 u razdoblju do 31.12.2021. godine plaćeno je 59.976,50 kuna glavnice te kamata u iznosu od 439,40 kuna. Stanje obveza za kredit s 31.12.2021. godine iznosi 0,00 kuna. Plaćanje se vršilo redovito te su obveze po kreditu završile.

1. ***Ostalo***

* Općina Dekanovec surađuje sa svim općinama i gradovima na području Međimurske županije kao i van nje, razmjenjuje iskustva i razvija suradnju na potrebnim područjima sa svim nadležnim institucijama, županijskim i državnim poduzećima
* Trenutna situacija COVID 19 utječe na sve aspekte djelovanja bilo kroz investicije bilo kroz manifestacije, a posebice na punjenje proračuna te se na svakojaki način pokušava raditi na način da se kriza ne osjeti. Međutim, može se reći da se polako vraćamo u normalu.

Općina Dekanovec je u srpnju 2021. godine od Instituta za javne financije dobila priznanje za proračunsku transparentnost, i to peti put zaredom.

Općini Dekanovec je u prosincu 2021. godine dodijeljeni počasni naziv: OPĆINA DEKANOVEC – PRIJATELJ DJECE. Ovaj počasni naziv je najviše društveno priznanje svima koji su u Općini zaslužni za ostvarivanje prava i potreba djece priznatih u Konvenciji UN o pravima djeteta, za postignutu uzornu skrb u svim područjima života djece, za osmišljeno ostvarivanje aktivnosti djece i za djecu, za učinke koji unapređuju i uljepšavaju život djece.

KLASA: 024-02/22-01/18

URBROJ: 2109-20-03-22-01

Dekanovec, 15.03.2022.

**Načelnik**

**Ivan Hajdarović**