

REPUBLIKA HRVATSKA

MEĐIMURSKA ŽUPANIJA

OPĆINA DEKANOVEC

REPUBLIKA HRVATSKA

MEĐIMURSKA ŽUPANIJA

**OPĆINA DEKANOVEC**

Adresa sjedišta: Florijana Andrašeca 41, Dekanovec

OIB: 34666892913

Broj RKP-a: 32867

MB: 02582236

Šifra djelatnosti: 8411

Razina: 22,23

Šifra općine: 603

**Akt: Godišnji izvještaj o izvršenju proračuna za 2021. Godinu (Zakon o proračunu (Narodne novine 144/21)**

**OBRAZLOŽENJE UZ GODIŠNJI IZVJEŠTAJ O IZVRŠENJU PRORAČUNA**

**OPĆINE DEKANOVEC ZA RAZDOBLJE 01.01.2021.-31.12.2021. GODINE**

Proračun Općine Dekanovec, pa tako i godišnji obračun Proračuna Općine Dekanovec za razdoblje 01.01.2021. – 31.12.2021. godine sastavljen je na temelju odredaba Zakona o proračunu (NN 144/21) i Pravilnika o proračunskom računovodstvu i računskom planu (NN br. 124/14, 115/15, 87/16, 3/18, 126/19 i 108/20).

Proračun Općine Dekanovec za 2021. godinu usvojen je na 18. sjednici Vijeća Općine Dekanovec održanoj dana 10.12.2020. godine. Proračunom Općine Dekanovec planirani su ukupni prihodi i primitci u iznosu od 3.785.000,00 kuna te ukupni rashodi i izdaci u iznosu od 3.785.000,00 kuna. Izmjene i dopune Proračuna donijete su 22. prosinca 2021. godine na 4. sjednici Općinskog vijeća. U izmjenama i dopunama planirani su ukupni prihodi i primici u iznosu od 2.454.000,00 kuna te rashodi i izdaci u iznosu od 2.454.000,00 kuna.

Sukladno uputi Ministarstva financija u financijski plan potrebno je uključiti i predviđeni manjak, odnosno višak prihoda, te s navedenim bilančnim kategorijama postići uravnoteženje. Financijski plan koji uključuje isključivo plan prihoda i rashoda bez rezultata poslovanja ne pruža cjelovit financijski okvir za donošenje odluka o budućoj potrošnji i izvorima financiranja.

U Tablici 1. dati je sumarni prikaz planiranih iznosa prihoda i primitaka Općine Dekanovec kao i rashoda i izdataka u razdoblju od 01.01.-31.12.2021. godine.

Tablica 1.

|  |  |  |  |
| --- | --- | --- | --- |
| **KONTO** | **NAZIV** | **PLAN** | **IZVRŠENJE DO 31.12.2021. GODINE** |
| 6 | Prihodi poslovanja | 2.737.590,68 | 2.555.334,33 |
| 3 | Rashodi poslovanja | 1.649.436,00 | 1.528.561,66 |
| 4 | Rashodi za nabavu nefinancijske imovine | 747.564,00 | 739.890,19 |
| Razlika – višak/manjak ((6+7) – (3+4)) | | 340.590,68 | 286.882,48 |
| Manjak prihoda iz prethodnih godina | | -283.590,68 | -283.590,68 |
| 5 | Izdaci za financijsku imovinu i otplatu zajmova | 57.000,00 | 57.000,00 |
| Neto financiranje (8-5) | | -57.000,00 | -56.976,50 |
| **Ukupno prihodi i primici** | | **2.737.590,68** | **2.555.334,33** |
| **Višak/manjak prihoda iz prethodnih godina** | | **-283.590,68** | **-283.590,68** |
| **Sveukupno prihodi i primici** | | **2.454.000,00** | **2.271.743,65** |
| **Ukupno rashodi i izdaci** | | **2.454.000,00** | **2.325.428,35** |
| **Višak/Manjak + Neto financiranje** | | **0,00** | **-53.684,70** |

**I PRIHODI I PRIMICI**

Prihodi poslovanja (skupina 6) ostvareni u izvještajnom razdoblju iznose 2.555.334,33 kuna ili 93,34% . Ostvareni su na slijedećim kontima:

Konto 611 Porez i prirez na dohodak – najveća prihodovna stavka proračuna svakako je porez na dohodak planiran u iznosu od 890.000,00 kn, a ostvaren u iznosu od 831.947,71 kuna ili 93,48%. Spomenuti iznos umanjen je za povrat poreza u iznosu od 209.260,60 kn, tako da je ukupan porez i prirez na dohodak zapravo veći. Porez i prirez na dohodak izvršen je u puno manjem iznosu u odnosu na prethodnu godinu, ali tome je prethodilo drugačije knjiženje sredstava fiskalnog izravnanja. Općina Dekanovec je na osnovu Odluke Vlade RH o razvrstavanju jedinica lokalne i područne (regionalne) samouprave prema stupnju razvijenosti (Narodne novine 132/17) svrstana u IV. skupinu jedinica lokalne samouprava koje se prema vrijednosti indeksa nalaze u prvoj četvrtini ispod prosječnih jedinica lokalne samouprave.

Konto 613 Porez na imovinu – odnosi se na porez na promet nekretnina. Stavka je planirana u iznosu od 28.000,00 kuna, a ostvarena u iznosu od 23.671,70 kuna ili 84,54%. Naplatu poreza vodi Porezna uprava.

Konto 614 Porez na robu i usluge – odnosi se na porez na potrošnju alkoholnih i bezalkoholnih pića. Proračunom za 2021. godinu planirano je u iznosu od 21.300,00 kuna, a ostvareno u iznosu od 16.110,33 kuna ili 75,64%. Porez na potrošnju kroz godinu je uplatila firma Remenar MP d.o.o. Naplatu i obračun navedenih prihoda također vodi Porezna uprava.

Konto 633 Pomoći proračunu iz drugih proračuna – sredstva fiskalnog izravnanja, sredstva tekućih pomoći iz državnog proračuna i kapitalne pomoći planirana su u iznosu od 1.311.000,00 kuna, a ostvarene 1.207.735,20 kuna. Pristigle pomoći odnose na pomoći za sufinanciranje kapitalnih projekata, sufinanciranje školskog prijevoza, tekuće pomoći iz državnog proračuna-kompenzacije.

Konto 634 Pomoći od izvanproračunskih korisnika – ukupno je planirano 31.000,00 kuna, a uključene su tekuće pomoći dobivene od HZZ-a za financiranje javnih radova. Tijekom 2021. godine ukupno je bilo zaposleno 1 radnik po osnovi javnih radova.

Konto 64 Prihodi od imovine – uključuje prihode od kamate na depozite po viđenju, prihode od dobiti, naknade za korištenje državnog poljoprivrednog zemljišta, naknade od koncesija, prihodi od iznajmljivanja stambenog i poslovnih prostora, prihodi od korištenja javnih površina, te prihod od spomeničke rente. Ukupno planirano 139.450,00 kuna, a ostvareno 135.025,20 kuna ili 96,83%.

Konto 65 Prihodi od administrativnih pristojbi, pristojbi po posebnih propisima i naknada – ukupno planirano 308.840,68 kuna, a izvršeno 302.844,48 kuna ili 98,06%. Prihodi se odnose na prihod od prodaje državnih biljega, prihodi vodnog gospodarstva, prihodi od groblja, komunalni doprinos, komunalna naknada te ostali nespomenuti prihodi.

**II RASHODI I IZDACI**

Rashodi poslovanja (skupina 3) realizirani u izvještajnom razdoblju iznose 1.528.561,66 kuna.

Rashodi poslovanja (skupina 4) realizirani u izvještajnom razdoblju iznose 739.890,19 kuna.

Izdaci (skupina 5) realizirani u izvještajnom razdoblju iznose 56.976,50 kuna.

Konto 31 Rashodi za zaposlene – odnosi se na plaću za zaposlenu u Jedinstvenom upravnom odjelu Općine Dekanovec, zaposlenike po javnim radovima te naknade troškova zaposlenima. Proračunom za 2021. godinu planirano je 193.350,00 kuna, a izvršeno 192.933,32 kuna ili 99,78%.

Konto 32 Materijalni rashodi – čine rashodi za materijal i energiju, rashodi za usluge te ostali nespomenuti rashodi poslovanja. Planirano je 768.411,00 kuna, a izvršeno 680.425,33 kuna ili 88,55%.

Konto 34 Financijski rashodi odnose se na usluge platnog prometa, kamate za primljene kredite, zatezne kamate te ostale financijske rashode. Planirano je 22.670,00 kuna, a realizirano 19.697,47 kuna ili 86,89%

Konto 36 Pomoći unutar proračuna – odnosi se na decentralizirana sredstva za JVP Čakovec te za spremnike za odvojeno prikupljanje smeća

Konto 37 Naknade građanima i kućanstvima odnose se na socijalne naknade – naknade za novorođeno dijete, naknade za umirovljenike, stipendije, pomoći obiteljima i kućanstvima, pomoći invalidnim osobama, sufinanciranje dječjeg vrtića, školski prijevoz, dječji darovi. Planirano je 370.200,00 kuna, a realizirano 348.093,31 kuna ili 94,03%.

Konto 38 Ostali rashodi – planirani su u iznosu od 261.805,00 kuna, a realizirani u iznosu od 257.171,88 kuna ili 98,23%. Rashodi uključuju razne tekuće donacije udrugama, vjerskim i političkim organizacijama, Crveni križ, donacija ŽB Čakovec (Covid 19), donacije školi i školska prehrana za učenike PŠ Florijana Andrašeca Dekanovec i dr.

Konto 42 Rashodi za nabavu proizvedene dugotrajne imovine – planirani rashodi na investicije planirani su u iznosu od 747.564,00 kuna, a realizirani u iznosu od 739.890,19 kuna ili 98,97%.

**III POSEBNI DIO**

U posebnom dijelu proračuna planski podaci rashoda i izdataka raspoređeni su na način da se poštuju sve zakonom propisane klasifikacije:

• Organizacijska (podaci su razvrstani po razdjelima i glavama)

• Ekonomska (prilikom planiranja koriste se računi računskog plana)

• Funkcijska (svakom je programu dodijeljena šifra – četveroznamenkasti broj funkcije koji se izvršava kroz određene programe)

• Programska (unutar razdjela i glava proračuna osnovne planske cjeline su Programi, koji se izvršavaju kroz različite aktivnosti)

• Izvori financiranja (prihodi i primici grupirani su u skupine iz kojih se podmiruju rashodi i izdaci određene vrste i namjene; navedeno se provodi zbog praćenja namjenskog trošenja proračunskog novca)

RAZDJEL 001 – ZAKONODAVNA I IZVRŠNA TIJELA, JEDINSTVENI UPRAVNI

ODJEL

PROGRAM 1001 REDOVNI IZDACI POSLOVANJA (Općinsko vijeće, načelnik i zamjenik, Jedinstveni upravni odjel,(place i naknade), Javni radovi, financijski rashodi, rashodi za redovno poslovanje, postrojenje i oprema, računalne usluge, ostale intelektualne usluge)

PROGRAM 1002 ODRŽAVANJE KOMUNALNE INFRASTRUKTURE (odvoz smeća, deratizacija, pričuva, održavanje groblja, čišćenje snijega, odvodnja oborinskih voda, održavanje javnih površina, ostale komunalne usluge, tekuće i investicijsko održavanje, čišćenje, veterinarske usluge,)

PROGRAM 1003 OBRAZOVANJE (predškolski odgoj, stipendiranje studenata, sufinanciranje prijevoza)

PROGRAM 1004 PROTUPOŽARNA ZAŠTITA (DVD Dekanovec, Javna vatrogasna postrojba Čakovec)

PROGRAM 1005 KULTURA

PROGRAM 1006 SPORTSKE UDRUGE

PROGRAM 1007 OSTALE UDRUGE

PROGRAM 1008 RELIGIJA

PROGRAM 1010 SOCIJALNA ZAŠTITA

PROGRAM 1011 DONACIJE

PROGRAM 1012 PROSTORNO PLANIRANJE I DOKUMENTACIJA

PROGRAM 1013 KOMUNALNA INFRASTRUKTURA

**IV IZVJEŠTAJ O ZADUŽIVANJU I DANIM JAMSTVIMA na dan 31.12.2021. godine**

**KREDITI OPĆINE**

Općina Dekanovec u 2013. godini dugoročno se zadužila nakon dobivene suglasnosti Vlade RH u iznosu od 1.100.000,00 kuna. Postupak javne nabave za dugoročno kreditno zaduženje provedeni za radove na projektu Sanacije prometnice do rijeke Mure gdje sufinanciramo sa 20%. Početak otplate kredita je od lipnja 2013. godine.

Stanje obveza za kredit s 31.12.2021. godine iznosi 0,00 kn.

Kredit je otplaćen te nemamo nikakvih obveza s osnova kredita.

**Izdana jamstva**

U 2021. godini Općina Dekanovec izdala je slijedeće Bjanko zadužnice:

|  |  |  |  |  |  |  |  |
| --- | --- | --- | --- | --- | --- | --- | --- |
| Rbr. | Ugovor | Garant | Broj ovjere | Vjerovnik | Datum izdavanja | Iznos | Datum povratka |
| 1. | Ugovor o sufinanciranju broj 09-F-I-0432/21-20 | Bjanko zadužnica | OV-5149/2021 | MRRFEU – Projekt  Oborinska odvodnja vode u Murskoj ulici – II. dio | 11.06.2021 | 500.000,00 |  |

**Rezultat poslovanja tekuće godine na dan 31.12.2021 godine iznosi višak prihoda u iznosu od 229.905,98 kuna**. Manjak iz prethodnog razdoblja iznosi -283.590,68, što znači da je ukupan rezultat poslovanja manjak u iznosu od -53.684,70 kuna.

Stanje novčanih sredstava na kraju izvještajnog razdoblja iznosi 183.226,34 kuna. Prosječan broj zaposlenih u Općini Dekanovec na dan 31.12.2021 je 1 zaposleni.

Na pozicijama obveznih dodatnih podataka iskazuju se statistički podaci o određenim prihodima i rashodima, primicima i izdacima.

**FINANCIJSKA IMOVINA Stanje s 31.12.2021.**

|  |  |  |
| --- | --- | --- |
| **11121** | **Novac na poslovnom računu** | **183.226,34** |
| **1292** | **Ostala nespomenuta potraživanja (Hrvatske vode)** | **116.489,78** |
| **15212 1** | **Temeljni ulog- MEĐIMURJE PLIN** | **1.232.000,00** |
| **15212 2** | **Temeljni ulog – MEĐIMURSKE VODE** | **1.484.900,00** |
| **15212 3** | **Temeljni ulog – PRE-KOM** | **7.900,00** |
| **16** | **Potraživanja za prihode poslovanja** | **181.475,70** |
| 161 | Potraživanja za poreze | 5.139,07 |
| 164 | Potraživanja za prihode od imovine | 20.368,74 |
| 165 | Potraživanja za administrativne pristojbe i po posebnim propisima | 323.055,45 |
| 166 | Potraživanje za prihode od pruženih usluga | 6.245,01 |
| 169 | Ispravak vrijednosti potraživanja | 173.332,57 |

**OBVEZE Stanje s 31.12.2021.**

|  |  |  |
| --- | --- | --- |
| **23** | Obveze za rashode poslovanja | 195.741,77 |
| **24** | Obveze za nabavu nefinancijske imovine | 73.090,01 |
| **26** | Obveze za kredite i zajmove | 84.571,40 |
| **SVEUKUPNO** | | **353.403,18** |

Inventurna komisija ustanovila je da se na adresi Dekanovec, Kalnička ulica 2 nalazi uskladištena višenamjenska autocisterna za vodu marke MERCEDES BENZ MB ATEGO 1523 K 4x2 TLF 20/70, registracijske oznake ZG 3291 HN koja je u vlasništvu Ministarstva gospodarstva, poduzetništva i obrta - Ravnateljstva za robne zalihe. Uskladištena autocisterna evidentirana je u poslovnim knjigama Općine Dekanovec kao roba u vlasništvu Ravnateljstva za robne zalihe (izvan bilance – konto 9911 i 9961) u iznosu od 1.496.072,58 kn.

Instrumenti osiguranja plaćanja (dana i primljena jamstva) – 1.250.000,00 kuna.

Općina Dekanovec nema sudskih sporova u tijeku.

Ukupna vrijednost dugotrajne imovine iznosi 16.989.139,35 kuna, a sa temeljnim ulozima na dan 31.12.2021. godine iznosi 19.713.939,35 kuna. Sitni inventar iznosi 88.768,74 kuna.

Referent za opće i upravne poslove,

poslove Vijeća te financije i proračun

Marija Marković