

REPUBLIKA HRVATSKA

MEĐIMURSKA ŽUPANIJA

OPĆINA DEKANOVEC

OPĆINSKO VIJEĆE

Na temelju članka 31. Statuta Općine Dekanovec (»Službeni glasnik Međimurske županije« broj 3/18, 10/20, 6/21), Općinsko Vijeće Općine Dekanovec, na 5. sjednici održanoj dana 22.03.2022. godine, donosi

**ODLUKU**

**o pristupanju Općine Dekanovec**

**u Lokalnu akcijsku grupu ″Međimurski doli i bregi″**

I.

Općina Dekanovec pristupa udruzi Lokalna akcijska grupa ″Međimurski doli i bregi″ (u daljnjem tekstu: LAG), koja je osnovana radi ostvarivanja i promicanja zajedničkih interesa gradova i općina s područja djelovanja u svrhu ruralnog i ukupnog razvoja, poboljšanje životnih i radnih uvjeta te razvoja gospodarskih aktivnosti, jedinstvenog zagovaranja interesa lokalne samouprave razvijanjem sinergije i umrežavanja između svih sudionika kojima je u interesu doprinijeti razvoju LAG-om obuhvaćenog područja.

II.

Općina Dekanovec stječe sva prava i obveze člana LAG-a danom pristupanja LAG-u.

Prava Općine Dekanovec kao člana LAG-a su birati i biti birana u sva tijela LAG-a, sudjelovati u utvrđivanju zajedničke politike i programa LAG-a, odlučivati o sredstvima i imovini LAG-a, sudjelovati u aktivnostima od zajedničkog interesa i druga prava utvrđena Statutom LAG-a.

III.

Općinu Dekanovec će u LAG-u predstavljati Načelnik ili osoba koju on ovlasti.

IV.

Ova Odluka stupa na snagu dan nakon objave u Službenom glasniku Međimurske županije.

**OPĆINSKO VIJEĆE OPĆINE DEKANOVEC**

KLASA: 024-01/22-01/01

URBROJ: 2109-20-02-22-16

Dekanovec, 22.03.2022.

**Predsjednica Općinskog vijeća**

**Općine Dekanovec**

**Melani Baumgartner**