

REPUBILKA HRVATSKA

MEĐIMURSKA ŽUPANIJA

OPĆINA DEKANOVEC

OPĆINSKI NAČELNIK

KLASA: 351-03/22-01/02

URBROJ: 2109-20-03-22-1

Dekanovec, 15. ožujka 2022.

***IZVJEŠĆE O PROVEDBI PLANA GOSPODARENJA OTPADOM OPĆINE DEKANOVEC***

***- za 2021. godinu -***

ožujak, 2022.

SADRŽAJ

1. UVOD – OSNOVNI PODACI………………………………………………………………………………………………………….. OBVEZE JEDINICE LOKALNE SAMOUPRAVE…………………………………………………………………………………….

3. ANALIZA I OCJENA POSTOJEĆEG STANJA I OSTVARENIH CILJEVA GOSPODARENJA OTPADOM OPĆINE DEKANOVEC

4. PODACI O POSTOJEĆIM GRAĐEVINAMA ZA GOSPODARENJE OTPADOM, OPREMI I KOMUNALNIM VOZILIMA

ZA GOSPODARENJE OTPADOM…………………………………………………………………………………………………

5. SANACIJA NEUSKLAĐENIH ODLAGALIŠTA I LOKACIJA ONEČIŠĆENIH OTPADOM ……………………………………….

6. INFORMATIVNE I OBRAZOVNE AKTIVNOSTI……………………………………………………………………………………………


7. PREGLED OSTVARIVANJA CILJEVA I MJERA UTVRĐENIH PLANOM GOSPODARENJA OTPADOM NA PODRUČJU OPĆINE DEKANOVEC, TE OCJENA UČINKOVITOSTI MJERA I SUSTAVA…………………………………………………………………

8. FINANCIJSKI I ORGANIZACIJSKI ASPEKTI PROVOĐENJA PLANA……………………………………………………………….

**1.UVOD – OSNOVNI PODACI**

Načelnik Općine Dekanovec, kao izvršno tijelo, sukladno zakonskoj obavezi; članka 173. *Zakona o gospodarenju otpadom (NN 84/2021)*, izrađuje Izvješće o provedbi Plana gospodarenja otpadom Općine Dekanovec za 2021. godinu. Navedenom odredbom Zakona propisano je da jedinica lokalne samouprave dostavlja godišnje izvješće o provedbi Plana gospodarenja otpadom jedinici područne (regionalne) samouprave do 31. ožujka tekuće godine za prethodnu kalendarsku godinu i objavljuje ga u svom službenom glasilu. Općina Dekanovec izradila je *Plan gospodarenja otpadom za plansko razdoblje od 2017. do 2022. godine*, u skladu sa važećom i novijom zakonskom regulativom.

Općina Dekanovec sastoji se od 1 naselja, a to je: Dekanovec i zauzima površinu od 6,0219 km² i graniči sa tri susjednih JLS Međimurske županije (slika 1).



*Slike 1:* Međimurska županija po JLS – crveno Općina Dekanovec

Prema podacima iz posljednjeg popisa stanovništva iz 2011. godine, Općina Dekanovec imala je 774 stanovnika u 228 kućanstava. Prema neslužbenim podacima iz 2021. godine Općina Dekanovec ima 747 stanovnika. Prosječna gustoća naseljenosti na području Općine iznosila je 129 stanovnika na km2. Područje Općine Dekanovec je pretežito ruralna zajednica.

Gospodarenje otpadom na području Općine Dekanovec sustavno se radi duži niz godina. U razdoblju od kolovoza 2006. do listopada 2016. godine djelatnost gospodarenja otpada na području Općine Dekanovec obavljala je tvrtka „EKO-FLOR PLUS“ d.o.o. iz Oroslavlja. Početkom listopada 2016. godine Općina Dekanovec pridružila se sustavu gospodarenja otpadom koji čine Općina Goričan, Donji Kraljevec, Sveta Marija, Donji Vidovec, Donja Dubrava, Kotoriba, Belica, Grad Prelog i GKP PRE-KOM d.o.o. Krajem 2017. godine sustavu se pridružuje Općina Domašinec, a u 2018. godini općine Martijanec i Podturen. Zajedničkim sustavom gospodarenja otpadom na području 12 JLS ispunjene su sve obveze iz Zakona o održivom gospodarenju otpadom (članak 28).

Općina Dekanovec izradila je u 2017. godini *Plan gospodarenja otpadom Općine Dekanovec za razdoblje od 2017. do 2022. godine*, u skladu sa važećom zakonskom regulativom; *Zakonom o gospodarenju otpadom, Planom gospodarenja otpadom Republike Hrvatske (NN 3/17) i Uredbom o gospodarenju komunalnim otpadom (NN 50/17)*.

# 2.OBVEZE JEDINICE LOKALNE SAMOUPRAVE

Sukladno odredbama Zakona o gospodarenju otpadom, jedinica lokalne samouprave dužna je na svom području osigurati:

* + - javnu uslugu prikupljanja miješanog komunalnog otpada, i biorazgradivog komunalnog otpada,
    - odvojeno prikupljanje otpadnog papira, metala, stakla, plastike i tekstila te krupnog (glomaznog) komunalnog otpada,
    - sprječavanje odbacivanja otpada na način suprotan ovom Zakonu te uklanjanje tako odbačenog otpada,
    - **provedbu Plana**,
    - donošenje i provedbu Plana gospodarenja otpadom jedinice lokalne samouprave
    - provođenje izobrazno-informativnih aktivnosti na svom području,
    - mogućnost provedbe akcija prikupljanja otpada.

Prema odredbama Zakona o gospodarenju otpadom, Plan gospodarenja otpadom JLS mora sadržavati najmanje sljedeće:

1. analizu, te ocjenu stanja i potreba u gospodarenju otpadom na području jedinice lokalne samouprave, uključujući ostvarivanje ciljeva.
2. podatke o vrstama i količinama proizvedenog otpada, odvojeno sakupljenog otpada, odlaganju komunalnog i biorazgradivog otpada te ostvarivanju ciljeva.
3. podatke o postojećim i planiranim građevinama i uređajima za gospodarenje otpadom te statusu sanacije neusklađenih odlagališta i lokacija onečišćenih otpadom.
4. podatke o lokacijama odbačenog otpada i njihovom uklanjanju.
5. mjere potrebne za ostvarenje ciljeva smanjivanja ili sprječavanja nastanka otpada, uključujući izobrazno – informativne aktivnosti i akcije prikupljanja otpada.
6. opće mjere za gospodarenje otpadom, opasnim otpadom i posebnim kategorijama otpada.
7. mjere prikupljanja miješanog komunalnog otpada i biorazgradivog komunalnog otpada.
8. mjere odvojenog prikupljanja otpadnog papira, metala, stakla i plastike te krupnog (glomaznog) komunalnog otpada.
9. popis projekata važnih za provedbu odredbi Plana.
10. organizacijske aspekte, izvore i visinu financijskih sredstava za provedbu mjera gospodarenja otpadom.
11. rokove i nositelje izvršenja Plana.

, zbog čega će se u predmetnom izvješću o provedbi plana gospodarenja otpada Općine Dekanovec za 2021. godinu dati osvrt na svaku navedenu točku sadržaja plana, koji se kroz plansko razdoblje mora provoditi.

# ANALIZA I OCJENA POSTOJEĆEG STANJA I OSTVARENIH CILJEVA GOSPODARENJA OTPADOM OPĆINE DEKANOVEC

Općina Dekanovec, tijekom prošlog planskog razdoblja uspostavila je sustav gospodarenja otpadom. Prema podacima GKP PRE-KOM d.o.o., u sustav organiziranog prikupljanja komunalnog otpada na području Općine Dekanovec u 2021. godini bilo je uključeno je 96,93 % stanovnika obuhvaćenih javnom uslugom. Činjenično je da Općina Dekanovec ima 228 obračunskih mjesta te 215 korisnika usluge te 6 trajno nekorištenih nekretnina.

*Tablica 1. - Obuhvat javne usluge u Općini Dekanovec 2021. godine*

|  |  |  |  |  |
| --- | --- | --- | --- | --- |
| **Obuhvat javne usluge – 2021. god.** | | | | |
| r.br. | JLS | **kućanstva i pravne osobe** | | |
| Ukupan broj | Broj uključenih javnom  uslugom | Obuhvat (%) |
| 1. | Općina Dekanovec | 228 | 221 | 96,93 % |
|  | | | | |

Na području **Općine Dekanovec u 2021. godini je skupljeno 55,35 tona komunalnog otpada** (tablica 2) u što je uključen komunalni otpad prikupljen od kućanstava i pravnih osoba, tj. poslovnih subjekata.

*Tablica 2 - Prikupljeni i prevezeni komunalni otpad tijekom 2021.*

|  |  |  |  |  |
| --- | --- | --- | --- | --- |
| **Prikupljeni komunalni otpad tijekom 2020. i 2021. sa indeksnim pokazateljem povećanja/smanjenja (tona)** | | | | |
| Vrsta/porijeklo otpada | 2020. | 2021. | razlika | indeks |
| **1** | **2** | **3** | **4 (3-2)** | **5 (3:2)** |
| Komunalni otpad u Općini Dekanovec | 54,63 | 55,35 | 0,72 | 1,01 |

Količine prikupljenog komunalnog otpada na području Općine, u razdoblju od 2013. do 2021.g., iskazane po pojedinim sastavnicama komunalnog otpada, prikazane su u tablici 3.

*Tablica 3: Prikaz količina prikupljenog komunalnog otpada na području Općine Dekanovec*

*u periodu od 2013. godine do 2021. godine*

|  |  |  |  |  |  |
| --- | --- | --- | --- | --- | --- |
| **GODINA** | **Miješani K.O. (t)** | **Glomazni O. (t)** | **Biorazgradivi K.O. (t)** | **Odvojeno sakupljen O. (t)** | **UKUPNO (t)** |
| 2013. | 178,92 | 18,51 | - | 42,56 | 239,99 |
| 2014. | 315,09 | 7,6 | - | 45,4 | 368,09 |
| 2015. | 246,53 | 10,78 | - | 37,73 | 295,04 |
| 2016. | 153,98 | 18,61 | 3,28 | 135,37 | 311,24 |
| 2017. | 86,93 | 14,11 | 33,84 | 34,65 | 169,53 |
| 2018. | 72,09 | 16,99 | 57,49 | 32,76 | 179,33 |
| 2019. | 60,29 | 20,45 | 48,35 | 69,14 | 198,23 |
| 2020. | 54,63 | 20,22 | 54,95 | 71,33 | 201,13 |
| 2021. | 55,35 | 14,15 | 59,14 | 64,81 | 193,45 |

Od strane davatelja usluge prikupljao se otpad kao komunalni otpad i otpadna ambalaža kao odvojeno sakupljena ambalaža iz komunalnog otpada što je sukladno *Pravilniku o katalogu otpada (NN* [*90/15*](http://narodne-novine.nn.hr/clanci/sluzbeni/288486.html)*)*, gdje prikupljeni komunalni otpad možemo dijeliti na dvije grupe otpada:

* + Grupa otpada *15 - OTPADNA AMBALAŽA, podgrupa - 15 01 ambalaža (uključujući odvojeno sakupljenu ambalažu iz komunalnog otpada)*
  + Grupa otpada *20 - KOMUNALNI OTPAD (otpad iz kućanstava i slični otpad iz ustanova i trgovinskih i proizvodnih djelatnosti) uključujući odvojeno sakupljene sastojke komunalnog otpada*

Iz priloženog vidimo kako iz godine u godinu ukupne količine otpada rastu s time da se značajno povećavaju količine odvojeno prikupljenog otpada što je rezultat dugogodišnje edukacije stanovništva o važnosti odvajanja otpada na kućnom pragu.

|  |  |  |  |  |  |
| --- | --- | --- | --- | --- | --- |
| **Općina Dekanovec** | **2017.** | **2018.** | **2019.** | **2020.** | **2021.** |
| Miješani komunalni otpad | 86,93 | 72,09 | 60,29 | 54,63 | 55,35 |
| Glomazni otpad | 14,11 | 16,99 | 20,45 | 20,22 | 14.15 |
| Biorazgradivi otpad | 33,84 | 57,49 | 48,35 | 54,95 | 59,14 |
| Papir | 12,75 | 7,85 | 10,89 | 12,46 | 11,07 |
| Plastika | 10,40 | 9,37 | 7,00 | 13,06 | 10,99 |
| Metal | 3,12 | 1,82 | 2,87 | 4,77 | 4,98 |
| Staklo | 3,18 | 4,31 | 6,01 | 8,29 | 7,12 |
| Tetrapak | 1,29 | 0,84 | 1,09 | 3,65 | 3,65 |
| Gume | 0,55 | 0,55 | 0,54 | 0,63 | 0,79 |
| Lampioni | 1,54 | 1,84 | 9,09 | - | - |
| Otpad s groblja | - | - | 36,64 | 21,70 | 20,12 |
| Elektronički otpad | 0,93 | 0,50 | 0,58 | 1,16 | 0,85 |
| Baterije | 0 | 0,01 | 0,12 | - | - |
| Tekstil | 0,24 | 0,22 | 0,45 | 0,17 | 0,03 |
| Građevinski otpad | - | 0,15 | - | 0,07 | 0,24 |
| Drvo | **0,65** | **5,30** | 2,95 | 5,33 | 4,97 |
| Problematični otpad | **-** | **-** | - | 0,04 | - |
| **Ukupno:** | **169,53** | **179,33** | **198,23** | **201,13** | **193,45** |

Tabela: Količine otpada po vrstama sakupljene na području Općine Dekanovec

Ako gledamo količine otpada po vrstama sakupljene četiri godine (Tabela) vidljivo je da se povećavaju ukupne količine sakupljenog otpada kao i količine odvojeno prikupljenog otpada, a smanjuju se količine miješanog komunalnog otpada koji se odlaže na odlagalište.

Količine miješanog komunalnog otpada skoro je identična kao i prošle godine, kao i udio odvojenog prikupljenog otpada. Na području Općine Dekanovec odvojeno se prikuplja otpadni papir, metal, staklo, plastika, tetrapak, granje, gume, tekstil, elektronički otpad i glomazni otpad. U 2021. godini prema preliminarnim podacima iznosi 65,00%. Uključenost u sustav gospodarenja otpadom za 2021. iznosi 96,93% .

Početkom 2014. godine 7 JLS (Općine Goričan, Donji Kraljevec, Sveta Marija, Donji Vidovec, Donja Dubrava, Kotoriba i Grad Prelog) i GKP PRE-KOM d.o.o. sklapaju Sporazum o zajedničkoj provedbi mjera gospodarenja otpadom sukladno *Zakonu o gospodarenju otpadom NN 84/2021*. Krajem 2016. godine Sporazum potpisuju dvije nove JLS - Općine Belica i Dekanovec, krajem 2017. godine Općina Domašinec te krajem 2018. godine sustavu se pridružuju Općina Martijanec i Općina Podturen. Zajedničkim sustavom gospodarenja otpadom na području 12 JLS ispunjene su sve obaveze iz Zakona o održivom gospodarenju otpadom (članak 28.).

Način gospodarenja otpadom propisan je u *Sporazumu o zajedničkoj provedbi mjera gospodarenja otpadom* i pratećim Odlukama (*Odluka o zajedničkoj provedbi mjera gospodarenja otpadom, Odluka o dodjeli obavljanja javne usluge sakupljanja komunalnog otpada*).

Uključenost domaćinstava u sustav gospodarenja otpadom obavezna je za sva domaćinstva prema *Zakonu o gospodarenju otpadom* i *Odluci o komunalnom redu Općine Dekanovec*. Uvođenjem zajedničkog sustava gospodarenja otpadom sve količine otpada se važu, a vodi se evidencija o skupljenom otpadu za svakog korisnika.

Samim Sporazumom o zajedničkim provođenju mjera gospodarenja otpadom osnovan je Savjet za gospodarenje otpadom čiji su članovi svi načelnici/gradonačelnik i direktor PRE-KOM-a, a Savjet se sastaje barem dva puta godišnje kako bi raspravljao o problematici gospodarenja otpadom.

Sudionici u cjelokupnom sustavu prikupljanja komunalnog otpada su:

* korisnici usluge,
* predstavničko tijelo Općine Dekanovec
* davatelj usluge
* Jedinstveni upravni odjel Općine Dekanovec

Obaveza svih pravnih i fizičkih osoba na području Općine Dekanovec je da svoj komunalni otpad predaju davatelju usluge, a regulirana je provedbenim mjerama Općine. U skladu sa zakonskim rokom donesena je *Odluka o načinu pružanja javnih usluga sakupljanja komunalnog otpada na području Općine Dekanovec (SGMŽ 23/21).*

Standardne veličine spremnika za sakupljanje miješanog komunalnog otpada su: 60 litara, 80 litara, 120 litara, 240 litara, 360 litara, 1100 litara, 5000 litara, 7000 litara.

Standardni spremnici omogućuju pražnjenje spremnika komunalnim vozilima sa sustavima za podizanje spremnika.

Za dodatno sakupljanje miješanog komunalnog otpada i biorazgradivog komunalnog otpada koriste se spremnici - plastične vreće od 120 litara, a za sakupljanje korisnog otpada koriste se i plavi i žuti spremnici.

Svako domaćinstvo na području Općine Dekanovec koje je uključeno u sustav sakupljanja, odvoza i zbrinjavanja **miješanog komunalnog otpada** ima posudu za miješani komunalni otpad. Komunalni otpad se po domaćinstvima sakuplja svakih 14 dana u posudama zapremine 60,80 i 120 l. U slučaju da navedena zapremina nije dovoljna postoji mogućnost ugovaranja većih posuda od 240 l ili 360 l.

Pravnim osobama miješani komunalni otpad se također sakuplja svakih 14 dana u kantama zapremine od 120 do 360 l ili kontejnerima zapremine 1100 l , 5 m3 i 7 m3 , a ti kontejneri se prazne po pozivu.

Svako domaćinstvo na početku godine dobiva kalendar odvoza miješanog komunalnog otpada, biorazgradivog komunalnog otpada, korisnog otpada i glomaznog otpada koji je dio Obavijesti o prikupljanju miješanog komunalnog otpada, biorazgradivog komunalnog otpada i reciklažnog komunalnog otpada. Tijekom 2021. je na području Općine Dekanovec prikupljeno 55,35 tona miješanog komunalnog otpada.

Početkom 2017. godine na području Općine Dekanovec uvedena je javna usluga prikupljanja **biorazgradivog otpada** za sva domaćinstva. Biorazgradivi komunalni otpad se po domaćinstvima sakuplja svakih 14 dana u posudama zapremine 120 l. U slučaju da navedena zapremina nije dovoljna postoji mogućnost ugovaranja većih posuda. Za dodatne količine biorazgradivog komunalnog otpada domaćinstva mogu kupiti i vreće za dodatni biorazgradivi komunalni otpad ili ga dovesti na kompostanu na obradu sukladno važećem cjeniku. Tijekom cijele godine se uz posudu za biorazgradivi otpad može predati jedna dodatna vlastita vreća biorazgradivog otpada.

Svako domaćinstvo na području Općine Dekanovec koje je uključeno u sustav sakupljanja, odvoza, obrade biorazgradivog komunalnog otpada ima posudu za biorazgradivi komunalni otpad. Svi korisnici usluge sakupljanja biorazgradivog komunalnog otpada.

Pravne osobe sa područja Općine mogu sa davateljem usluga ugovoriti preuzimanje biorazgradivog otpada u odgovarajućim kantama ili kontejnerima.

Sve pravne osobe kao i sama Općina moraju zbrinjavati biorazgradivi otpad sa javnih i drugih poslovnih površina sukladno Zakonskoj regulativi, odnosno kompostiranjem u kompostani u Prelogu ili na drugi Zakonom propisan način. Tijekom 2021. je na području Općine Dekanovec prikupljeno 59,14 tona biorazgradivog otpada.

Krajem 2006. godine GKP PRE-KOM d.o.o. krenuo je sa pilot projektom odvojenog sakupljanja **korisnog otpada** po domaćinstvima gdje sakuplja otpad, te se taj sustav odvojenog sakupljanja korisnog otpada primjenjuje i na području Općine Dekanovec.

Odvojeno sakupljanje korisnog otpada po domaćinstvima provodi se pod nazivom „NE DVOJI NEGO SMEĆE ODVOJI !“. Odvojenim sakupljanjem obuhvaćeno je sakupljanje papira (kbo: 15 01 01, 20 01 01), plastike (kbo: 15 01 02, 20 01 39), metalne ambalaže (kbo: 15 01 04), tetrapaka (kbo: 15 01 05) i stakla (kbo: 15 01 07, 20 01 02).

Cilj odvojenog sakupljanja otpada na način da se otpad odvaja prema njegovoj vrsti i svojstvima je olakšana obrada i očuvanje vrijednih svojstva otpada.

Korisni otpad sakuplja se jednom mjesečno u vrećama ili žutim i plavim posudama. Za svaku sakupljenu vreću ostavlja se zamjenska vreća. Kapacitet vreća za papir, tetrapak i plastiku je 120 litara, dok za metalnu ambalažu i staklo volumen vreće iznosi 80 litara. Kapacitet plavog i žutog spremnika je 120 litara.

Tijekom 2021 je na području Općine Dekanovec prikupljeno 11,07 tona papira, 10,99 tona plastike, 4,98 tona metala, 7,12 tona stakla, 3,65 tona tetrapaka.

**Glomazni otpad** se na području Općine Dekanovec sakuplja jednom mjesečno, prema unaprijed određenim terminima koji se mogu pronaći na kalendaru odvoza otpada, uz prethodnu telefonsku narudžbu. Glomazni otpad treba biti pripremljen u dvorištu jer prema Zakonu o održivom gospodarenju otpadom zabranjuje se krupni (glomazni) otpad odbacivati i sakupljati na javnoj površini. Tijekom 2021. je na području Općine Dekanovec prikupljeno 14,15 tona glomaznog otpada.

Od ostalog komunalnog otpada u Općini Dekanovec, prikuplja se:

- **elektronički otpad** - odbačena električna i elektronička oprema, koja sadrži opasne komponente. Količine koje su prikupljene 2021. godine su 0,85 tona elektroničkog otpada.

**- otpadni tekstil, odjeća i obuća** – Količine koje su prikupljene 2021. godine su 0,03 tona otpadne odjeće, tekstila i obuće.

- **gume** – prikupljeno 0,79 tona

- **građevinski otpad** – prikupljeno 0,24 tona

- **drvo** – prikupljeno 4,97 tona

- **otpad s groblja** – prikupljeno 20,12 tona

Miješani komunalni otpad i preostali neobrađeni dio odlaže se na deponiji Piškornica u Koprivničkom Ivancu koje je u vlasništvu tvrtke Piškornica – sanacijsko odlagalište d.o.o.

Biorazgradivi komunalni otpad kompostira se i skladišti u Kompostani Prelog. Ispitani kompost se prodaje.

Korisni otpad obrađuje se i balira (priprema prije oporabe) te skladišti u reciklažnom centru Prelog, Hrupine 8 do predaje na uporabu.

Korisni otpad predaje se na uporabu (Univerzal, Unimer d.o.o., Wang X, Lugplast d.o.o.,Metal-mont d.o.o., Unija nova d.o.o., Resumo recikliranje d.o.o., Kronospan Cro d.o.o. i dr.)

GKP PRE-KOM d.o.o., obavlja poslove sakupljanja komunalnog i neopasnog otpada na području Općine.

GKP PRE-KOM d.o.o. posjeduje na lokaciji Gospodarska zona Sjever Prelog, Hrupine 8 reciklažno dvorište, skladište korisnog otpada, sortirnicu, centar za ponovnu uporabu i garaže za komunalna i ostala vozila.

Za potrebe gospodarenja otpadom izgrađena je kompostana u Prelogu na lokaciji Gorice, kapaciteta 5.460 tona godišnje. Kompostana je u vlasništvu Grada Preloga, a izgrađena je uz podršku Fonda za zaštitu okoliša i energetsku učinkovitost. GKP PRE-KOM d.o.o. sukladno Ugovoru o upravljanju kompostanom upravlja njome na rok od 30 godina.

U kompostani se prima i obrađuje biorazgradivi otpad sa područja gdje otpadom gospodari GKP PRE-KOM, ali i biorazgradivi otpad sa ostalog područja Županije.

U tablici 4 pregledno je prikazan postojeći plan odvoza komunalnog otpada na području Općine Dekanovec.

*Tablica 4: Prikaz postojećeg plana odvoza komunalnog otpada na području Općine Dekanovec*

|  |  |  |  |  |
| --- | --- | --- | --- | --- |
| **Naselja** | **Komunalni otpad** | **Papir, PET, metal, tetrapak, staklo** | **Biorazgradivi otpad** | **Glomazni otpad** |
| Dekanovec | svaki drugi utorak | 3.utorak u mjesecu | svaki drugi utorak | 2.utorak u mjesecu |

Na području Općine Dekanovec kriterij za obračun pružanja javne usluge sakupljanja miješanog komunalnog i biorazgradivog komunalnog otpada je volumen ugovorenog spremnika za miješani komunalni otpad i broj pražnjenja spremnika za miješani komunalni otpad.

# 4. PODACI O POSTOJEĆIM GRAĐEVINAMA ZA GOSPODARENJE OTPADOM, OPREMI I KOMUNALNIM VOZILIMA ZA GOSPODARENJE OTPADOM

Sve građevine za gospodarenje otpadom koriste se zajednički sukladno Sporazumu o zajedničkom provođenju mjera gospodarenja otpadom 12 JLS sa područja Županije Međimurske. Kompostana i sortirnica su u vlasništvu Grada Preloga dok su ostale građevine, komunalna vozila i oprema u vlasništvu GKP PRE-KOM d.o.o.

**-Regionalni centar za gospodarenje otpadom „Piškornica“**

Očekuje se početak rada krajem 2025. godine.

-**RECIKLAŽNI CENTAR (reciklažno dvorište, skladište korisnog otpada, sortirnica, centar za ponovnu uporabu i garaže za komunalna i ostala vozila)**

GKP PRE-KOM d.o.o. posjeduje na lokaciji Gospodarska zona Sjever Prelog, Hrupine 8 reciklažno dvorište, skladište korisnog otpada, sortirnicu, centar za ponovnu uporabu i garaže za komunalna i ostala vozila. U sklopu reciklažnog centra prihvaća se i obrađuje korisni otpad sa područja 12 JLS na području Međimurja, te se primaju i osobno dostavljene veće količine korisnog otpada, koji se dodatno sortira i balira te predaje na daljnju oporabu za to ovlaštenim i stručnim tvrtkama.

Reciklažno dvorište je nadzirani ograđeni prostor namijenjen odvojenom prikupljanju i privremenom skladištenju manjih količina posebnih vrsta otpada – problematičnog otpada. Glavna uloga reciklažnog dvorišta je prihvat i privremeno skladištenje otpada. Obavezno je osigurati odvojeno sakupljanje papira, kartona, stakla, plastike, metala, biorazgradivog otpada te problematičnog otpada (baterije, akumulatori, kiseline, lužine, citostatici, pesticidi, odjeća, tekstil, glomazni otpad,…). Sve navedeno moguće je skladištiti u sklopu reciklažnog dvorišta.

**-Kompostana Prelog**

Za potrebe gospodarenja otpadom izgrađena je kompostana u Prelogu na lokaciji Gorice, kapaciteta 5.460 tona godišnje. Kompostana je u vlasništvu Grada Preloga, a izgrađena je uz podršku Fonda za zaštitu okoliša i energetsku učinkovitost. GKP PRE-KOM d.o.o. sukladno Ugovoru o upravljanju kompostanom upravlja njome na rok od 30 godina.

U kompostani se prima i obrađuje biorazgradivi otpad sa područja gdje otpadom gospodari GKP PRE-KOM, ali i biorazgradivi otpad sa ostalog područja Županije.

-**oprema za gospodarenje otpadom**

Za potrebe gospodarenja otpadom GKP PRE-KOM d.o.o. posjeduje sve potrebne posude i kontejnere, te posude za posebne kategorije otpada kojim je opremljeno reciklažno dvorište.

• cca 1.150 crnih/zelenih kanti za miješani komunalni otpad zapremine 60 l

• cca 1.050 crnih/zelenih kanti za miješani komunalni otpad zapremine 80 l

• cca 10.900 crnih/zelenih kanti za miješani komunalni otpad zapremine 120 l

• cca 250 crnih kanti za miješani komunalni otpad zapremine 240 l

• cca 100 crnih kanti za miješani komunalni otpad zapremine 360 l

• cca 130 crnih/zelenih kontejnera za miješani komunalni otpad zapremine 1100 l

• cca 20 kontejnera za miješani komunalni otpad zapremine 5 m3

• cca 15 kontejnera za miješani komunalni otpad zapremine 7 m3

• cca 8.400 smeđih kanti za biorazgradivi komunalni otpad zapremine 120 l

• cca 55 smeđih kanti za biorazgradivi komunalni otpad zapremine 240 l

• cca 50 smeđih kontejnera za biorazgradivi komunalni otpad zapremine 1100 l

• cca 20 kom kontejnera za baterije zapremnine 20 l

• kontejner za elektronički otpad u RD

• 2 kontejnera za ambalažno staklo u RD

• 2 kontejnera za tekstil,obuću i odjeću u RD

• kontejner za neonske cijevi u RD zapremnine 640 l

• kontejner za baterije u RD zapremnine 500 l

• sanduk za baterije u RD

• spremnik za medicinski otpad u RD zapremnine 60 l

• 2 kontejnera za ulje u RD zapremnine 600 l

• kontejner za masti i ulja u RD zapremnine 200 l

• cca 500 spremnika za otpadno jestivo ulje zapremnine 3,5 l

• cca 40 spremnika otpadno jestivo ulje zapremnine 36 l

• 500 spremnika za otpadnu mast zapremnine 5 l

• 5 tablet računala sa aplikacijom za evidentiranje odvoza prema volumenu

• 400 plavih kanti za papir i tetrapak zapremine 120 l

• 400 žutih kanti za plastiku zapremine 120 l

• cca 75 žutih kanti za plastiku zapremine 240 l

• cca 75 plavih kanti za papir i tetrapak zapremine 240 l

• cca 45 plavih kontejnera za papir i tetrapak zapremine 1100 l

• cca 35 žutih kontejnera za plastiku zapremine 1100 l

Sortirnica korisnog otpada opremljena je linijom za sortiranje otpada (prihvatno dozirno grotlo, T-kran podizni transporter, sortirni transporter, čelični montažni boksevi, automatska balirka 60 tona) iz 2015g. i manjom linija za sortiranje otpada (transportna linija, balirka 25 tona ručna) iz 2010g. U reciklažnom centru instalirana je mosna vaga nosivosti do 40 tona, dok se za manipulaciju otpadom koristi viličar marke Linde. Kompostana je opremljena kolnom vagom nosivosti do 30 tona te bio shredderom marke Willibald i teleskopskim utovarivačem MERLO.

-**komunalna i ostala vozila GKP PRE-KOM d.o.o.**

Okosnicu voznog parka za sakupljanje, odvoz i zbrinjavanje otpada čine komunalna vozila, traktori sa prikolicama, rovokopač, viličar te kombi vozila. Trenutno GKP PRE-KOM d.o.o. raspolaže sa osam komunalnih vozila, četiri traktora, dvije prikolice za traktore, jednim rovokopačem, jednim viličarem, tri kombi vozila te dva kombi vozila sa grajferom.

**-mobilno reciklažno dvorište**

Mobilno reciklažno vozilo je pokretna jedinica koja se jedanput u tri mjeseca nalazi na području Općine Dekanovec, a koje je opremljeno različitim spremnicima u koje građani mogu odložiti posebne kategorije otpada kao što su staklo, ee otpad, tekstil, plastika, metal, ambalažu od opasnih tvari, kiseline, lijekove i sl.

**-plato za obradu glomaznog otpada**

Zbog povećanja količina glomaznog otpada, sredinom 2016. godine izgrađen je plato i mala nadstrešnica za obradu glomaznog otpada u reciklažnom centru u Prelogu.

**-centar za ponovnu upotrebu**

U sklopu reciklažnog centra na adresi Hrupine 8 u Prelogu otvoren je centar za ponovnu uporabu (CPU). Centar je smješten na lokaciji starog plastenika za proizvodnju cvijeća veličine 440 m2, a sastoji se od dva dijela: izložbeno-prodajnog dijela 220 m2 i skladišno-radioničkog dijela od 220m2. U sklopu CPU osmišljen je kutak za socijalna poduzeća i zadruge koje se bave obradom otpada. U sklopu centra trenutačno svoje proizvode nude dvije tvrtke: Naš Izvor koja se bavi obradom otpadne kože i Humana Nova koja se bavi obradom otpadnog tekstila. U centar korisnici s područja Općine Dekanovec mogu predavati stvari koje ne žele, a koje se još mogu koristiti uz malo ulaganje u njih.

**- reciklažno dvorište za građevinski otpad**

U 2021. godini otvoreno reciklažno dvorište za građevinski otpad.

# 5. SANACIJA NEUSKLAĐENIH ODLAGALIŠTA I LOKACIJA ONEČIŠĆENIH OTPADOM

Temeljem odredbe zakona, odjel komunalnog redarstva Općine Dekanovec, putem službe nadležne za komunalni red jedinice lokalne samouprave (komunalno redarstvo), provodio je tijekom 2021. godine;

* mjere za sprečavanje nepropisno odbačenog otpada
* mjere za uklanjanje otpada odbačenog u okoliš
* mjere uključenosti u sustav organiziranog prikupljanja komunalnog otpada

Mjere iz prethodnog stavka uključuju uspostavu i funkcioniranje:

* sustava za zaprimanje obavijesti o nepropisno odbačenom otpadu,
* sustava evidentiranja lokacija odbačenog otpada,
* provedbu redovitog godišnjeg nadzora područja jedinice lokalne samouprave radi utvrđivanja postojanja odbačenog otpada, a posebno lokacija na kojima je u prethodne dvije godine evidentirano postojanje odbačenog otpada
* druge mjere sukladno Odluci predstavničkog tijela jedinice lokalne samouprave

Opseg provođenja navedenih mjera se revidira i planira za svaku iduću godinu na temelju Izvješća o provedbi Plana gospodarenja otpadom.

Na području Općine Dekanovec jedna je bivša lokacija onečišćena otpadom: „Malinščak“.

Navedeno „divlje“ odlagalište jest sanirano na način da je uklonjen odloženi otpad s površine terena, koja je nakon toga isplanirana i nakon toga se prati stanje i održava red. Lokaciju onečišćenu otpadom Općina je sanirala tijekom 2007. godine i zatvorila 2008. godine. Sanacija je sufinancirana od strane Fonda za zaštitu okoliša i energetsku učinkovitost. Sanirana lokacija onečišćena otpadom redovito se održava malčiranjem o trošku Općine.

# 6.INFORMATIVNE I OBRAZOVNE AKTIVNOSTI

Općina Dekanovec od početka uvođenja sustava odvojenog prikupljanja otpada kontinuirano sudjeluje u provođenju

različitih informativnih i edukativnih aktivnosti putem tiska i posredstvom različitih medija.

Stručne službe davatelja usluge provode edukacije o aktivnostima gospodarenja s otpadom na području svih JLS s kojima

je imala ugovore o suradnji i osiguravala uslugu skupljanja komunalnog otpada. U okviru provedbe projekta izobrazno – informativne aktivnosti projekta „NE DVOJI NEGO SMEĆE ODVOJI“ izrađen je i predstavljen letak o odvajanju korisnog otpada i letak o odvajanju otpada prilagođen osobama s intelektualnim teškoćama, također izdana je brošura o gospodarenju otpadom „NE DVOJI NEGO SMEĆE ODVOJI“. Letci su zajedno s računima za javnu uslugu distribuirani poštom na adresu svih kućanstava pokrivenih javnom uslugom. U sklopu projekta održane su radionice po dječjim vrtićima i školama na području Općine, akcije čišćenja okoliša, javne tribine o gospodarenju otpadom, igrokaz o gospodarenju otpadom za vrtićku i školsku djecu, izrađene su edukativne TV emisije o gospodarenju otpadom, radio spotovi ,oglasi na najčitanijim e-portalima te izrađene slikovnice i bojanke za djecu na temu gospodarenja otpadom.

Općina Dekanovec pruža potporu akcijama prikupljanja otpada koje organiziraju udruge građana, škole i vrtići.

Od strane udruga građana, održavaju se akcije čišćenja okoliša, javnih površina, šuma i područja uz odvodne jarke, kanale i prirodne potoke. Tijekom 2021. godine od strane udruga građana i škole organizirali su se, nekoliko puta godišnje, skupljanje otpadnog papira koji se sakuplja u spremnicima dobivenim od tvrtki ovlaštenim za njegovu uporabu.

**7.PREGLED OSTVARIVANJA CILJEVA I MJERA UTVRĐENIH PLANOM GOSPODARENJA OTPADOM NA PODRUČJU OPĆINE DEKANOVEC, TE OCJENA UČINKOVITOSTI MJERA I SUSTAVA**

U Planu gospodarenja otpadom Općine Dekanovec definirani su ciljevi i mjere koji proizlaze iz zakonskih obaveza i planskih dokumenata, a od kojih su neki već djelomično ostvareni.

U nastavku daje se pregled ostvarenih ciljeva kroz 2021. godinu te ocjena učinkovitosti mjera.

Općina Dekanovec je tijekom 2021. godine provodila aktivnosti i ostvarila ciljeve u gospodarenju otpadom planskog razdoblja koje su određene Planom gospodarenja otpadom:

• osigurala je javnu uslugu skupljanja miješanog komunalnog otpada, odvojenog prikupljanja otpada čija se vrijedna svojstva mogu iskoristiti (ambalažni otpad i posebne kategorije otpada), te krupnog (glomaznog) otpada (osim biorazgradivog komunalnog i metalnog otpada, te problematičnog otpada jer ne posjeduje građevinu za gospodarenje otpadom; reciklažno ili mobilno reciklažno dvorište)

• propisala je obvezu i uvjete korištenja komunalne usluge skupljanja i odvoza komunalnog otpada *Odlukom o načinu pružanja javnih usluga sakupljanja komunalnog otpada na području Općine Dekanovec (SGMŽ 23/21)*

• sanirala je sve lokacije nepropisno odbačenog otpada na svom području

• redovito i pravovremeno je izrađivala godišnje Izvješće o provedbi Plana gospodarenja otpadom, i dostavljala godišnje izvješće Međimurskoj županiji do 31. ožujka tekuće godine za prethodnu kalendarsku godinu i objavljivala ga u Službenom glasilu Međimurske županije

• redovito provodila izobrazno – informativne aktivnosti na svom području, te redovito održavala i ažurirala svoje mrežne stranice s informacijama o gospodarenju otpadom

• obavještavala zainteresiranu javnost putem javnih glasila i putem web stranice Općine o provedbi planova i akcija vezanih uz gospodarenje otpadom

Ciljevi gospodarenja otpadom Općine Dekanovec općenito su definirani u ciljevima iz *Plana gospodarenja otpadom Republike Hrvatske*, te odredbama *Zakona o gospodarenju otpadom (NN 84/21*), prema kojima je Općina dužna, na svom području:

• osigurati javnu uslugu prikupljanja miješanog komunalnog otpada i biorazgradivog komunalnog otpada

• osigurati odvojeno prikupljanje otpadnog papira, metala, stakla, plastike i tekstila te krupnog (glomaznog) komunalnog otpada

• osigurati odvojeno prikupljanje biootpada sa ciljem kompostiranja, digestije ili energetske oporabe

• smanjiti količine biorazgradivog komunalnog otpada koji se odlaže na odlagališta

Konkretni ciljevi jesu ciljevi gospodarenja otpadom Općine Dekanovec koje je potrebno postići u 2022. godine u odnosu na 2021. godinu:

* izbjegavanje i smanjivanje nastajanja otpada
* uvođenje sustava ponovnog korištenja starih stvari
* usavršavanje sustava sakupljanja i obrade otpada
* povećanje udjela korisnog otpada odvojenim sakupljanjem otpada u domaćinstvima – primarna reciklaža
* smanjenje utjecaja otpada na okoliš i zdravlje ljudi
* reciklaža, odnosno obrada otpada radi dobivanja sirovine za proizvodnju istog ili drugog proizvoda u zajedničkoj građevini za gospodarenje otpadom
* iskorištavanje vrijednih osobina otpada (kompostiranje i dr.)
* poboljšati učinkovitost korištenja otpada kao resursa na području Općine
* povećati odvojeno sakupljanje otpada na kućnom pragu na min. 70% do 2022. godine
* dodatno smanjiti količine miješanog komunalnog otpada na 50 kg po stanovniku godišnje
* uspostaviti sustav sakupljanja i obrade biorazgradivog otpada na području JLS
* povećati uključenost u sustav gospodarenja otpadom
* sprječavati odbacivanje otpada suprotno Zakonu
* evidentirati i ukloniti otpad odbačen suprotno Zakonu

Općina Dekanovec mora kao i svaka JLS proporcionalno ispuniti navedene relevantne ciljeve na svom području, u rokovima koji su navedeni u PGO RH.

Postignuti rezultati u 2021. godini i prijašnjem periodu gospodarenja otpadom pokazuju da Općina puno ulaže u sustav gospodarenja otpadom te postiže vrlo dobre rezultate. Prema službenom *Izvješću o komunalnom otpadu za 2020. godinu* Ministarstva gospodarstva i održivog razvoja je zauzela visoko 3 mjesto od ukupno 556 JLS –ova u RH sa stopom odvajanja otpada od 65,11%.

Općina Dekanovec treba i dalje raditi na poboljšanju efikasnosti sustava, i smanjenja količina miješanog komunalnog otpada, povećanju količina odvojeno prikupljenog otpada.

Ukoliko Općina Dekanovec neće smanjivati količine miješanog komunalnog otpada morati će plaćati poticajnu naknadu za smanjenje količine miješanog komunalnog otpada.

U 2021. godini od Fonda za zaštitu okoliša i energetsku učinkovitost dobili smo Rješenje o plaćanju poticajne naknade za smanjenje količine miješanog komunalnog otpada za razdoblje od 01.01.-31.12.2020. godine. Kako Općina Dekanovec nije imala prekoračenu količinu miješanog komunalnog otpada u odnosu na graničnu količinu miješanog komunalnog otpada za jedinice lokalne samouprave, poticajna naknada za smanjenje količine miješanog komunalnog otpada iznosi 0,00 kuna.

# 8.FINANCIJSKI I ORGANIZACIJSKI ASPEKTI PROVOĐENJA PLANA

## Popis projekata i aktivnosti, izvora i iznosa financijskih sredstava, rokova i nositelja provedbe Plana gospodarenja otpadom Općine Dekanovec u 2021. godini

*Tablica 6*. Provedba ulaganja u projekte i aktivnosti gospodarenja otpadom u 2021. godini na području Općine Dekanovec, izvori financiranja i nositelji izvršenja Plana

|  |  |  |  |  |  |  |  |
| --- | --- | --- | --- | --- | --- | --- | --- |
| **Red br.** | **Projekt / Aktivnost** | **Nositelj** | **Planirana vrijednost (kn)** | **Rok** | **Financijska sredstva – ostvareno 2021.** | | |
| **GKP PRE-KOM** | **Općina Dekanovec** | **FZOEU** |
|  | **Mjere smanjenja i sprečavanja nastanka otpada, edukacija, nadzor i izvještavanje** | | | | | | |
| 1 | Spremnici za odvojeno prikupljanje smeća – 460 spremnika (215 papir i karton, te 245 plastika) | Općina Dekanovec | 118.584,75 | 2021. godina | 0 | 17.787,72 | 100.797,03 |

Općina Dekanovec u sklopu Jedinstvenog upravnog odjela odrađuje poslove gospodarenja otpadom i surađuje sa davateljem usluga GKP PRE-KOM d.o.o.. Davatelj usluga koji je u suvlasništvu Općine organizira sustav gospodarenja otpadom, osim dijela o nepropisno odbačenom otpadu što rješava Općina.

**Općina Dekanovec**

**Načelnik**

**Ivan Hajdarović**